Boererate.com: Aanvullings gaan nie hartsiektes keer nie
Huidige navorsing vind nie genoeg bewyse dat vitamien- of mineraalaanvullings voordelig is vir die voorkoming of behandeling van hartsiektes nie, met die uitsondering van foliensuur wat die risiko van beroerte verminder. Dit is volgens ’n artikel wat in die Journal of the American College of Cardiology gepubliseer is.
Vitamiene en minerale word al lank gebruik om voedingstekorte te behandel. Deesdae word aanvullings egter aanbeveel ter bevordering van algemene gesondheid en langlewendheid.
Daar is egter geen klinkklare bewyse dat individuele vitamiene of minerale of kombinasie-aanvullings geneem moet word om hartsiektes te voorkom of te behandel nie. Die Amerikaanse Advieskomitee vir Dieetriglyne beveel drie diëte aan om die risiko van hartsiektes te verminder: 'n gesonde Amerikaanse dieet wat min in versadigde vette, transvet en rooivleis bevat, maar baie vrugte en groente; ’n Mediterreense dieet en ’n vegetariese dieet.
Etikette: Beroerte , Hartsiektes , Hartversaking